[{"text_idx": "#000001", "text": "Disgrifiad o\u2019r llun, Traeth Barafundle"}, {"text_idx": "#000002", "text": "Mae dyfroedd ymdrochi Cymru wedi cwrdd a\u0302 safonau newydd llymach yr Undeb Ewropeaidd."}, {"text_idx": "#000004", "text": "Llwyddodd 82 o 102 o ddyfroedd ymdrochi Cymru i gwrdd a'r safon uchaf o ansawdd rhagorol, gydag 16 yn cael eu hystyried yn \"dda\" a phedwar yn cwrdd a'r safon digonol. Does yr un o ddyfroedd Cymru'n cael ei ystyried i fod o ansawdd gwael."}, {"text_idx": "#000006", "text": "\"Ein harfordir hardd ni yw un o'r prif atyniadau i filiynau o dwristiaid bob blwyddyn. Drwy gyrraedd y targedau llym hyn y mae'r UE wedi'u gosod, gallwn fod yn ffyddiog y bydd pawb sy'n ymweld a\u0302 glan y mo\u0302r yng Nghymru'n mwynhau dw\u0302r ymdrochi o ansawdd uchel, fel y byddent yn ei ddisgwyl."}, {"text_idx": "#000008", "text": "Cyfoeth Naturiol Cymru sy'n cydgasglu'r ystadegau am ein dyfroedd ymdrochi; maen nhw'n cymryd samplau yn rheolaidd drwy gydol y tymor ymdrochi (o 15 Mai i 30 Medi) ac mae'r Comisiwn Ewropeaidd yn gwirio'r wybodaeth wedyn."}, {"text_idx": "#000009", "text": "Ar hyn o bryd mae 102 o ddyfroedd ymdrochi wedi'u cofnodi yng Nghymru."}, {"text_idx": "#000010", "text": "Traethau yw 101 ohonynt ac mae un yn llyn, sef Llyn Padarn, Gwynedd."}, {"text_idx": "#000011", "text": "Disgrifiad o\u2019r llun, Llyn Padarn"}, {"text_idx": "#000013", "text": "\"Bydd ein dyfroedd ymdrochi gla\u0302n, ein harfordir a'n hamgylchedd naturiol yn parhau i gynnig manteision lu i bobl Cymru ac i ymwelwyr. I lawer o deuluoedd, gwyliau ger y mo\u0302r neu ddiwrnod ar y traeth yw eu hoff weithgaredd felly mae'r llwyddiant hwn yn newyddion gwych i drigolion, amgylchedd ac economi ein gwlad."}, {"text_idx": "#000014", "text": "\"Ein sialens ni rwan yw cynnal y safon uchel hon, a byddwn yn dal ati i weithio'n galed i ddiogelu a gwella ein hadnoddau naturiol a sicrhau bod ansawdd ein dyfroedd yn aros yn uchel.\""}, {"text_idx": "#000015", "text": "Prif StraeonBiliau dw\u0302r uwch o achos carthion yn afonydd CymruPublished42 munud yn o\u0302lEisteddfod Llangollen wedi 'diraddio' y GymraegPublished10 awr yn o\u0302lBachgen naw oed yn darganfod ffosil prin ar draethPublished40 munud yn o\u0302l"}, {"text_idx": "#000016", "text": "Biliau dw\u0302r uwch o achos carthion yn afonydd Cymru"}, {"text_idx": "#000017", "text": "Eisteddfod Llangollen wedi 'diraddio' y Gymraeg"}, {"text_idx": "#000018", "text": "Bachgen naw oed yn darganfod ffosil prin ar draeth"}]